title: Решение 2011/735/ОВППС на Съвета от 14 ноември 2011 година за изменение на Решение 2011/273/ОВППС относно ограничителни мерки срещу Сирия

text:
               15.11.2011

               BG

               Официален вестник на Европейския съюз

               L 296/53

         РЕШЕНИЕ 2011/735/ОВППС НА СЪВЕТА
   от 14 ноември 2011 година
   за изменение на Решение 2011/273/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 9 май 2011 г. Съветът прие Решение 2011/273/ОВППС относно ограничителни мерки срещу Сирия (1).

               (2)

               На 23 октомври 2011 г. Европейският съвет заяви, че ЕС би наложил допълнителни мерки срещу режима в Сирия, докато репресиите срещу цивилното население продължават.

               (3)

               Предвид сериозната обстановка в Сирия, Съветът счита за необходимо да наложи допълнителни ограничителни мерки.

               (4)

               Европейската инвестиционна банка следва да спре превеждането на суми или други плащания по или във връзка със съществуващи кредитни споразумения със Сирия, както и да спре действието на съществуващи договори за услуги за техническа помощ за държавни проекти в Сирия.

               (5)

               Освен това следва да се актуализира информацията, отнасяща се за едно лице от списъка в приложение I към Решение 2011/273/ОВППС.

               (6)

               Решение 2011/273/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В Решение 2011/273/ОВППС се добавя следния член:

      „Член 2д
      Забранява се следното:

                  а)

                  всяко превеждане на суми или друго плащане от Европейската инвестиционна банка (ЕИБ) по или във връзка със съществуващи кредитни споразумения, сключени между Сирия и ЕИБ;

                  б)

                  продължаването от ЕИБ на съществуващите договори за услуги за техническа помощ за държавни проекти в Сирия.“.

   Член 2
   В приложение I към Решение 2011/273/ОВППС вписването за Nizar AL-ASSAAD се заменя с вписването, дадено в приложението към настоящото решение.
   Член 3
   Настоящото решение влиза в сила в деня на приемането му.

      Съставено в Брюксел на 14 ноември 2011 година.

            За Съвета

            Председател

         C. ASHTON

      (1)  ОВ L 121, 10.5.2011 г., стр. 11.

      ПРИЛОЖЕНИЕ

         Лице, посочено в член 2

                  Име

                  Идентификационни данни

                  Основания

                  Дата на включване в списъка

                  1.

                  Nizar Al-Assad
                  ()

                  Братовчед на Bashar Al-Assad; преди ръководител на компанията „Nizar Oilfield Supplies“.

                  Много близък до ключови правителствени длъжностни лица. Финансира милицията „Shabiha“ в област Латакия.

                  23.08.2011 г.


title: Решение на Съвета от 20 януари 1986 година за приемане от името на Общността на препоръката на Съвета за митническо сътрудничество от 16 юни 1982 година относно изготвянето на стокови декларации посредством компютър или други автоматични принтери

text:
                  02/ 2

                  BG

                  Официален вестник на Европейския съюз

                  252

            31986D0006

                  L 018/39

                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
         от 20 януари 1986 година
         за приемане от името на Общността на препоръката на Съвета за митническо сътрудничество от 16 юни 1982 година относно изготвянето на стокови декларации посредством компютър или други автоматични принтери
         (86/6/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване на Европейската икономическа общност,
         като взе предвид предложението на Комисията,
         като има предвид, че препоръката на Съвета за митническо сътрудничество от 16 юни 1982 г. относно изготвянето на стокови декларации посредством компютър или други автоматични принтери може да бъде приета от Общността с незабавно действие,
         РЕШИ:

            Член 1
            С настоящото препоръката на Съвета за митническо сътрудничество от 16 юни 1982 г. относно изготвянето на стокови декларации посредством компютър или други автоматични принтери се приема от името на Общността с незабавно действие.
            Текстът на препоръката е приложен към настоящото решение.

            Член 2
            С настоящото се възлага на Председателя на Съвета да определи лицето, упълномощено да уведоми Генералния секретар на Съвета за митническо сътрудничество за приемането с незабавно действие от страна на Общността на препоръката, посочена в член 1.

            Съставено в Брюксел на 20 януари 1986 година.

                  За Съвета

                  Председател

               G. BRAKS

            ПРЕПОРЪКА НА СЪВЕТА ЗА МИТНИЧЕСКО СЪТРУДНИЧЕСТВО
            от 16 юни 1982 година
            относно изготвянето на стокови декларации посредством компютър или други автоматични принтери
            СЪВЕТЪТ ЗА МИТНИЧЕСКО СЪТРУДНИЧЕСТВО,
            в желанието си да улесни изпълнението на формалностите в международната търговия, като се позволи на деклараторите да използват във възможно най-голяма степен съвременните методи за изготвяне на международни търговски документи,
            като взема предвид предвид, че техниките за автоматична обработка на данни позволяват на деклараторите да изготвят стокови декларации посредством компютър или други автоматични принтери върху предварително отпечатани формуляри или върху обикновена хартия, които по същество да съответстват на официалния модел, определен от митническите или други компетентни органи,
            препоръчва на държавите, независимо дали членуват в Съвета, или не, както и на митническите и икономическите съюзи, да разрешат на деклараторите, при условия, които бъдат определени от митническите или други компетентни органи, да изготвят своите стокови декларации посредством компютър или други автоматични принтери върху предварително отпечатани формуляри или върху обикновена хартия. Това разрешение би могло да бъде поставено в зависимост, в частност, от условието декларациите, изготвени по този начин, по същество да съответстват на официалния модел, определен от митническите или други компетентни органи,
            приканва държавите, независимо дали членуват в Съвета, или не, и митническите и икономическите съюзи, които приемат настоящата препоръка, да уведомят Генералния секретар за приемането ѝ от тяхна страна, за датата, от която ще прилагат препоръката и за условията за прилагането ѝ. Генералният секретар ще предоставя тази информация на митническите администрации на всички членове. Той също ще я предоставя и на митническите администрации, които не са членове, или на митническите и икономическите съюзи, които приемат настоящата препоръка.


title: Решение 2012/420/ОВППС на Съвета от 23 юли 2012 година за изменение на Решение 2011/782/ОВППС относно ограничителни мерки срещу Сирия

text:
               24.7.2012

               BG

               Официален вестник на Европейския съюз

               L 196/59

         РЕШЕНИЕ 2012/420/ОВППС НА СЪВЕТА
   от 23 юли 2012
   година за изменение на Решение 2011/782/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 1 декември 2011 г. Съветът прие Решение 2011/782/ОВППС (1).

               (2)

               С цел засилено прилагане на мерките, предвидени в Решение 2011/782/ОВППС, държавите-членки следва да проверяват всички съдове и въздухоплавателни средства, пътуващи за Сирия и намиращи се в техните морски пристанища и летища, както и в тяхното териториално море, със съгласието на държавата на знамето, ако това се изисква съгласно международното право, в случаите когато съответната държава-членка има информация, даваща достатъчно основания да се смята, че тези съдове и въздухоплавателни средства съдържат въоръжение и оборудване, стоки или технологии, които могат да бъдат използвани за вътрешни репресии и чиято доставка, продажба, трансфер или износ са забранени с Решение 2011/782/ОВППС или за които се изисква разрешение съгласно посоченото решение.

               (3)

               Освен това следва да се въведе дерогация по отношение на замразяването на финансови средства и икономически ресурси във връзка с трансфера на финансови средства, дължими във връзка с осигуряването на финансово подпомагане на сирийски граждани, които получават образование, участват в професионално обучение или в академични научни изследвания в Съюза.

               (4)

               Поради това Решение 2011/782/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/782/ОВППС се изменя, както следва:

               1)

               Вмъква се следният член:
               „Член 17б
               1.   Когато държавите-членки имат информация, даваща достатъчно основания да се смята, че товарът на съдове или въздухоплавателни средства, пътуващи за Сирия, съдържа изделия, чиято доставка, продажба, трансфер или износ са забранени съгласно член 1 или за които се изисква разрешение съгласно член 1а, те правят проверки — съобразно националното си законодателство и съгласно международното право, и по-специално морското право и съответните международни споразумения в областта на гражданското въздухоплаване и на превоза по море — на такива съдове и въздухоплавателни средства в своите морски пристанища и летища, както и в своето териториално море, в съответствие с решенията и възможностите на своите национални компетентни органи и със съгласието на държавата на знамето, ако такова се изисква в съответствие с международното право за териториалното море.
               2.   При откриване на изделия, чиято доставка, продажба, трансфер или износ са забранени съгласно член 1 или член 1 а, държавите-членки ги изземват и обезвреждат в съответствие със своето национално законодателство и при спазване на международното право.
               3.   Държавите-членки си сътрудничат в съответствие с националните си законодателства при проверките и обезвреждането, предприети съгласно параграфи 1 и 2.
               4.   По отношение на съдовете и въздухоплавателните средства, превозващи товари към Сирия, се прилага изискването за предоставяне на допълнителна информация преди пристигането или преди заминаването за всички стоки, внесени или изнесени от държава-членка.“.

               2)

               В член 19 се добавя следният параграф:
               “10.   Параграфи 1 и 2 не се прилагат за трансфер на замразени финансови средства или икономически ресурси, извършван от или чрез финансово образувание, посочено в приложение I или II, когато трансферът е свързан с плащане от лице или образувание, които не са посочени в приложение I или II, във връзка с предоставянето на финансово подпомагане на сирийски граждани, които получават образование, участват в професионално обучение или в академични научни изследвания в Съюза, при условие че съответната държава-членка е установила във всеки един отделен случай, че плащането няма да бъде получено, пряко или непряко, от лице или образувание по параграф 1.“.

         Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 23 юли 2012 година.

            За Съвета

            Председател

         C. ASHTON

      (1)  ОВ L 319, 2.12.2011 г., стр. 56.


Решение на Европейския парламент от 29 ноември 2007г. за назначаването на Hubert Weber за член на Сметната палата (C6-0310/2007- 2007/0819(CNS))


title: 2009/30/ЕО: Решение на Европейския парламент и на Съвета от 14 януари 2009 година относно назначаването на ръководител на Европейския надзорен орган по защита на данните и на негов заместник

text:
               16.1.2009

               BG

               Официален вестник на Европейския съюз

               L 11/83

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 14 януари 2009 година
   относно назначаването на ръководител на Европейския надзорен орган по защита на данните и на негов заместник
   (2009/30/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Регламент (ЕО) № 45/2001 на Европейския парламент и на Съвета от 18 декември 2000 г. за защита на физическите лица по отношение на обработката на лични данни от институции и органи на Общността и за свободното движение на такива данни (1), и по-специално член 42, параграф 1 от него,
   като взеха предвид предложения списък от кандидати, съставен от Комисията на 21 октомври 2008 г. в съответствие с член 42, параграф 1 от Регламент (ЕО) № 45/2001 след отправянето на публична покана за представяне на кандидатури с оглед назначаването на ръководител на Европейски надзорен орган по защита на данните и на негов заместник,
   като имат предвид, че е налице основание да се пристъпи към назначаването по общо съгласие между Европейския парламент и Съвета на ръководител на Европейския надзорен орган по защита на данните и на негов заместник за срок от пет години считано от 17 януари 2009 г.,
   РЕШИХА:
   Член 1
   За периода от 17 януари 2009 г. до 16 януари 2014 г. се назначават за:

               —

               ръководител на Европейския надзорен орган по защита на данните: г-н Peter HUSTINX,

               —

               заместник-ръководител: г-н Giovanni BUTTARELLI.

         Член 2
   Настоящото решение поражда действие от датата на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 14 януари 2009 година.

            За Европейския парламент

            Председател

         H.-G. PÖTTERING

            За Съвета

            Председател

         A. VONDRA

      (1)  ОВ L 8, 12.1.2001 г., стр. 1.


title: 2011/831/ЕС: Решение на Съвета от 1 декември 2011 година относно практическите и процедурните механизми за назначаването от Съвета на четирима членове на Европейската група за действието от страна на Европейския съюз за Знака за европейско наследство

text:
               14.12.2011

               BG

               Официален вестник на Европейския съюз

               L 330/23

         РЕШЕНИЕ НА СЪВЕТА
   от 1 декември 2011 година
   относно практическите и процедурните механизми за назначаването от Съвета на четирима членове на Европейската група за действието от страна на Европейския съюз за Знака за европейско наследство
   (2011/831/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение № 1194/2011/ЕС на Европейския парламент и на Съвета от 16 ноември 2011 г. за предприемане на действие от страна на Европейския съюз за Знака за европейско наследство (1), и по-специално член 8 от него,
   като има предвид, че:

               (1)

               В член 8 от Решение № 1194/2011/ЕС се предвижда да се създаде Европейска група от независими експерти („Европейска група“) и тази група да се състои от тринадесет членове, назначавани от европейските институции и органи, като четирима от тях се назначават от Съвета за тригодишен мандат.

               (2)

               Всички институции и органи следва да полагат усилия да осигурят максимално взаимно допълване на компетентностите на членовете на Европейската група, които назначават.

               (3)

               Към момента на представянето на кандидатури за членове на Европейската група държавите-членки които вече имат един или повече експерти в тази група, които са назначени от институция или орган, различни от Съвета, се приканват при вземането на решение дали да участват в процеса да се стремят към по-балансирано географско представяне и равнопоставеност на половете в рамките на Европейската група.

               (4)

               Целесъобразно е Съветът да вземе решение относно практическите и процедурните механизми за назначаването на своите четирима членове на Европейската група.

               (5)

               Тези механизми следва да бъдат справедливи, лесно приложими, недискриминационни, прозрачни и следва да имат за цел да гарантират, че назначените в Европейската група членове надлежно изпълняват задълженията си.

               (6)

               При необходимост механизмите следва да се адаптират съобразно резултатите от оценките на действието за Знака за европейско наследство, предвидени в член 18 от Решение № 1194/2011/ЕС,

         ПРИЕ НАСТОЯЩОТО РЕШЕНИЕ:
   Член 1
   Съветът взема решение за назначаването на четирима членове на Европейската група в съответствие с практическите и процедурните механизми, установени в член 2.
   Член 2
   1.   Държавите-членки се приканват да представят кандидатури за членове на Европейската група. Участието на държавите-членки в този процес е доброволно. Всяка държава-членка има право да представи само една кандидатура. За да се осигури балансирано географско представителство, държавите-членки, които имат експерти, назначени от Съвета за предишния мандат, се изключват от участие.
   2.   Кандидатурите се представят в писмена форма и трябва ясно да показват, че въпросният кандидат е независим експерт със значителен опит и специализирани познания в областите, свързани с целите на действието, и че поема задължението да работи в Европейската група в съответствие с изискванията, установени в част 1 от приложението. Към кандидатурите се прилага и надлежно подписана декларация съгласно посоченото в част 2 от приложението.
   3.   В кандидатурата за всеки кандидат се посочва една основна област на специализация измежду следните:

               —

               европейска история и култури,

               —

               образование и младеж,

               —

               управление на културата, включително измерението на културното наследство,

               —

               комуникация и туризъм.

         4.   Измежду кандидатурите, приети от съответния подготвителен орган на Съвета, се тегли жребий, за да се избере по един кандидат за всяка от четирите категории, посочени в параграф 3. Първото име, изтеглено за всяка категория, се счита за избрано. Впоследствие избраните кандидати се одобряват от Съвета.
   5.   Ако в една или няколко категории няма кандидати, едно или повече имена на кандидати се изтеглят от категориите, в които има най-много кандидати. Ако в дадена категория има само един кандидат, този кандидат се счита за избран без теглене на жребий.
   6.   Ако член на Европейската група не е в състояние да изпълни мандата си, държавата-членка, която го е назначила, го заменя с нов член възможно най-скоро. Това назначаване на нов член отговаря на изискванията, установени в части 1 и 2 от приложението, и се прилага за остатъка от мандата на заменения член.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 1 декември 2011 година.

            За Съвета

            Председател

         W. KOSINIAK-KAMYSZ

      (1)  ОВ L 303, 22.11.2011 г., стр. 1.

      ПРИЛОЖЕНИЕ

         СПИСЪК ОТ ИЗИСКВАНИЯ, НА КОИТО ТРЯБВА ДА ОТГОВАРЯТ КАНДИДАТИТЕ

      ЧАСТ 1
      ВСЯКА КАНДИДАТУРА В ПИСМЕНА ФОРМА СЪДЪРЖА:

                  —

                  описание на образованието, професионалния опит и значимите постижения на кандидата, които са от значение за целите на действието и критериите, на които трябва да отговарят обектите,

                  —

                  посочване на избрана специфична област на специализация, придружено от мотивация на избора.

            ЧАСТ 2
      ВСЯКА КАНДИДАТУРА СЪДЪРЖА СЛЕДНАТА ДЕКЛАРАЦИЯ В ПИСМЕНА ФОРМА:
      „Запознат съм:

                  —

                  със задълженията, които произтичат от длъжността, и съм в състояние да посветя необходимия брой работни дни годишно на работата в Европейската група,

                  —

                  че членството в Европейската група не е почетна позиция и че ще получавам възнаграждение за тази работа, както и възстановяване на пътни разходи и разходи за настаняване от Комисията,

                  —

                  че задълженията изискват независимост и че всяка година ще трябва да подписвам декларация, с която да потвърждавам, че нямам настоящ или потенциален конфликт на интереси, в съответствие с член 8, параграф 5 от Решение № 1194/2011/ЕС.“


title: Решение (ЕС) 2017/741 на Европейския парламент и на Съвета от 5 април 2017 година за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия

text:
               28.4.2017

               BG

               Официален вестник на Европейския съюз

               L 111/6

         РЕШЕНИЕ (ЕС) 2017/741 НА ЕВРОПЕЙСКИЯ ПАРЛАМЕНТ И НА СЪВЕТА
   от 5 април 2017 година
   за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Фонд „Солидарност“ на Европейския съюз (наричан по-долу „фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации, с цел да се покаже солидарност с населението на регионите, засегнати от природни бедствия.

               (2)

               Съгласно член 10 от Регламент (ЕС, Евратом) № 1311/2013 на Съвета (3) максималната годишна сума, която фондът не може да надхвърля, е 500 000 000 евро (по цени от 2011 г.).

               (3)

               На 26 февруари 2016 г. Обединеното кралство подаде заявление за мобилизиране на средства от фонда след наводнения, които засегнаха 11 региона през периода от декември 2015 г. до януари 2016 г. В своето заявление органите на Обединеното кралство подчертаха, че оценката на щетите е била непълна и че съответните данни не са били окончателни. Окончателното заявление беше подадено на 22 септември 2016 г.

               (4)

               На 5 септември 2016 г. Кипър подаде заявление за мобилизиране на средства от Фонда след последиците от тежката суша, възникнали след октомври 2015 г., и горските пожари на 18 и 19 юни 2016 г.

               (5)

               На 21 септември 2016 г. Португалия подаде заявление за мобилизиране на средства от Фонда след горските пожари на остров Мадейра в периода 8—13 август 2016 г.

               (6)

               Заявленията, подадени от Обединеното кралство, Кипър и Португалия, отговарят на условията за предоставяне на финансови средства от фонда, определени в член 4 от Регламент (ЕО) № 2012/2002.

               (7)

               Поради това следва да бъдат мобилизирани средства от фонда, за да се предостави финансово участие на Обединеното Кралство, Кипър и Португалия.

               (8)

               За да се сведе до минимум времето за мобилизиране на средства от фонда, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Съюза за финансовата 2017 година фонд „Солидарност“ на Европейския съюз се мобилизира под формата на бюджетни кредити за поети задължения и за плащания, както следва:

               а)

               сумата от 60 301 050 EUR се предоставя на Обединеното кралство;

               б)

               сумата от 7 298 760 EUR се предоставя на Кипър;

               в)

               сумата от 3 925 000 EUR се предоставя на Португалия.

         Член 2
   Настоящото решение влиза в сила в деня на публикуването му в Официален вестник на Европейския съюз.

   То се прилага от 5 април 2017 година.

      Съставено в Страсбург на 5 април 2017 година.

            За Европейския парламент

            Председател

         A. TAJANI

            За Съвета

            Председател

         I. BORG

      (1)  ОВ L 311, 14.11.2002 г., стр. 3.

      (2)  ОВ C 373, 20.12.2013 г., стр. 1.

      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение на Съвета от 12 юни 2014 година за назначаване и замяна на членове на управителния съвет на Европейския център за развитие на професионалното обучение

text:
               13.6.2014

               BG

               Официален вестник на Европейския съюз

               C 180/3

         РЕШЕНИЕ НА СЪВЕТА
   от 12 юни 2014 година
   за назначаване и замяна на членове на управителния съвет на Европейския център за развитие на професионалното обучение
   (2014/C 180/04)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (1), и по-специално член 4 от него,
   като взе предвид представената от правителството на Франция кандидатура,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               След оставката на г-н Jean-Marc HUART се освободи място за член на управителния съвет на центъра от категорията на представителите на правителствата.

               (3)

               Следва да бъдат назначени членове на управителния съвет на посочения по-горе Център за остатъка от настоящия мандат, който изтича на 17 септември 2015 г.,

         ПРИЕ НАСТОЯЩОТО РЕШЕНИЕ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:
   ПРЕДСТАВИТЕЛИ НА ПРАВИТЕЛСТВАТА

               ФРАНЦИЯ

               г-жа Brigitte DORIATH

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  ОВ L 39, 13.2.1975 г., стр. 1.

      (2)  ОВ C 228, 31.7.2012 г., стр. 3.


title: 2014/242/ЕС: Решение на Съвета от 14 април 2014 година за сключване на Споразумението между Европейския съюз и Азербайджанската република за улесняване на издаването на визи

text:
               30.4.2014

               BG

               Официален вестник на Европейския съюз

               L 128/47

         РЕШЕНИЕ НА СЪВЕТА
   от 14 април 2014 година
   за сключване на Споразумението между Европейския съюз и Азербайджанската република за улесняване на издаването на визи

      (2014/242/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2013/695/ЕС на Съвета (1) Споразумението между Европейския съюз и Азербайджанската република за улесняване на издаването на визи („Споразумението“) бе подписано на 29 ноември 2013 г., при условие сключването му.

               (2)

               Споразумението следва да бъде одобрено,

               (3)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета (2); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (4)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (3); следователно Ирландия не участва в приемането на настоящото решение и не е обвързана от него, нито от неговото прилагане.

               (5)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Азербайджанската република за улесняване на издаването на визи се одобрява от името на Съюза.
   Текстът на Споразумението е приложен към настоящото решение.
   Член 2
   Председателят на Съвета извършва от името на Съюза нотификацията, предвидена в член 14, параграф 1 от Споразумението (4).
   Член 3
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  Решение на Съвета 2013/695/ЕС от 25 ноември 2013 г. за подписване, от името на Европейския съюз, на Споразумението между Европейския съюз и Азербайджанската република за улесняване на издаването на визи (ОВ L 320, 30.11.2013 г., стр. 7).

      (2)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (3)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение 2012/206/ОВППС на Съвета от 23 април 2012 година за изменение на Решение 2011/782/ОВППС относно ограничителни мерки срещу Сирия

text:
               24.4.2012

               BG

               Официален вестник на Европейския съюз

               L 110/36

         РЕШЕНИЕ 2012/206/ОВППС НА СЪВЕТА
   от 23 април 2012 година
   за изменение на Решение 2011/782/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 1 декември 2011 г. Съветът прие Решение 2011/782/ОВППС (1).

               (2)

               Предвид сериозността на положението в Сирия, Съветът счита за необходимо да наложи допълнителни ограничителни мерки срещу сирийския режим.

               (3)

               В този контекст продажбата, доставката, трансферът или износът на допълнителни стоки и технологии, които биха могла да се използват за вътрешни репресии, следва да бъдат забранени или да подлежат на издаване на разрешение.

               (4)

               Допълнително следва да бъдат забранени продажбата, доставката, трансферът или износът на луксозни стоки за Сирия.

               (5)

               Решение 2011/782/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/782/ОВППС се изменя, както следва:

               (1)

               Член 1 се заменя със следното:
               „Член 1
               1.   Забраняват се продажбата, доставката, трансферът или износът за Сирия от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, на въоръжение и свързано с него оборудване от всякакъв вид, включително оръжия и боеприпаси, военни транспортни средства и оборудване, полувоенно оборудване и резервни части за тях, включително оборудване, което би могло да се използва за вътрешни репресии, независимо дали посочените са с произход от територията на държавите-членки или не.
               2.   Забраняват се продажбата, доставката, трансферът или износът за Сирия от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, на определени други оборудване, стоки и технологии, които биха могли да се използват за вътрешни репресии или за производството и поддръжката на стоки, които биха могли да се използват за вътрешни репресии, независимо дали посочените са с произход от територията на държавите-членки или не.
               Съюзът предприема необходимите мерки за определяне на съответните изделия, които да бъдат обхванати от настоящия параграф.
               3.   Забранява се:

                           а)

                           предоставянето, пряко или непряко, на техническа помощ, посреднически или други услуги, свързани с посочените в параграфи 1 и 2 изделия или с предоставянето, производството, поддръжката и използването на тези изделия, за физически или юридически лица, образувания или органи в Сирия или за употреба в страната;

                           б)

                           предоставянето, пряко или непряко, на финансиране или финансова помощ, свързани с посочените в параграфи 1 и 2 изделия, включително и по-специално безвъзмездни средства, заеми или застраховки на експортни кредити, предназначени за продажбата, доставката, трансфера и износа на тези изделия или за предоставянето на свързана с тях техническа помощ, посреднически или други услуги, за физически или юридически лица, образувания или органи в Сирия или за употреба в страната.“

               (2)

               Вмъква се следният член:
               „Член 1a
               1.   Продажбата, доставката, трансферът или износът за Сирия от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, на определени оборудване, стоки и технологии, различни от посочените в член 1, параграф 2, които биха могли да се използват за вътрешни репресии или за производството и поддръжката на стоки, които биха могли да се използват за вътрешни репресии, подлежат на издаване на разрешение за всеки отделен случай от страна на компетентните органи на изнасящата държава-членка.
               Съюзът предприема необходимите мерки за определяне на съответните изделия, които да бъдат обхванати от настоящия параграф.
               2.   Предоставянето на:

                           а)

                           техническа помощ, посреднически или други услуги, свързани с посочените в параграф 1 изделия или с предоставянето, производството, поддръжката или използването на тези изделия, за физически или юридически лица, образувания или органи в Сирия или за употреба в страната;

                           б)

                           финансиране или финансова помощ, свързани с посочените в параграф 1 изделия, включително и по-специално безвъзмездни средства, заеми или застраховки на експортни кредити, предназначени за продажбата, доставката, трансфера и износа на тези изделия или за предоставянето на свързана с тях техническа помощ, посреднически или други услуги, за физически или юридически лица, образувания или органи в Сирия или за употреба в страната;

                     също подлежат на издаване на разрешение от страна на компетентния орган на изнасящата държава-членка.“;

               (3)

               Вмъква се следният член:
               „Член 8б
               Забраняват се продажбата, доставката, трансферът или износът на луксозни стоки за Сирия от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, независимо дали посочените са с произход от територията на държавите-членки или не.
               Съюзът предприема необходимите мерки за определяне на съответните изделия, които да бъдат обхванати от настоящия член.“.

         Член 2
   Настоящото решение влиза в сила от деня на приемането му.

      Съставено в Люксембург на 23 април 2012 година.

            За Съвета

            Председател

         C. ASHTON

      (1)  ОВ L 319, 2.12.2011 г., стр. 56.


title: Решение 2013/730/ОВППС на Съвета от 9 декември 2013 година в подкрепа на дейността на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях

text:
               11.12.2013

               BG

               Официален вестник на Европейския съюз

               L 332/19

         РЕШЕНИЕ 2013/730/ОВППС НА СЪВЕТА
   от 9 декември 2013 година
   в подкрепа на дейността на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 13 декември 2003 г. Европейският съвет прие Европейска стратегия за сигурност, в която се посочват пет ключови предизвикателства, пред които ще бъде изправен Съюзът: тероризъм, разпространение на оръжия за масово унищожение, регионални конфликти, разпадане на държавността и организирана престъпност. Последиците от незаконното производство, трансфер и движение на конвенционално оръжие, включително малки оръжия и леки въоръжения (наричани по-нататък „МОЛВ“), както и прекаленото им натрупване и безконтролно разпространение, са в основата на четири от тези пет предизвикателства. Те подклаждат несигурност в Югоизточна Европа, в съседните ѝ региони и в много други части на света, като изострят конфликтите и подкопават възстановяването на мира след приключването на конфликта, като по този начин създават сериозна заплаха за мира и сигурността.

               (2)

               На 15—16 декември 2005 г. Европейският съвет прие Стратегията на ЕС за борба с незаконното натрупване и трафика на МОЛВ и боеприпаси за тях (наричана по-нататък „стратегията“), в която се задават насоки за действията на Съюза по отношение на МОЛВ. Стратегията посочва Балканите и Югоизточна Европа като най-засегнатите региони по отношение на разпространението и прекомерното натрупване на МОЛВ. В нея се заявява, че Съюзът ще отдаде приоритетно значение на Централна и Източна Европа, като по отношение специално на Балканите се подчертава, че подкрепата за ефективен многостранен подход, както и за подходящи регионални инициативи, ще осигури ефективен инструмент за нейното прилагане. В нея също по-специално се утвърждава необходимостта от участие в усилията за намаляване на излишъка от МОЛВ, който е наследство от Студената война в Източна Европа.

               (3)

               През 2012 г. на втората конференция за преглед на Програмата за действие на ООН за предотвратяване, борба и премахване на незаконната търговия с МОЛВ във всичките ѝ аспекти (наричана по-нататък „Програма за действие на ООН“), приета на 20 юли 2001 г., всички държави — членки на ООН, отново потвърдиха ангажимента си за предотвратяване на незаконния трафик на МОЛВ и насърчиха мерки за допълнително укрепване на ефективната роля на регионалните и подрегионалните организации в прилагането на Програмата за действие на ООН и на Международния инструмент, позволяващ на държавите своевременно и надеждно да идентифицират и проследяват незаконните малки оръжия и леки въоръжения (наричан по-нататък „международния инструмент за проследяване“).

               (4)

               Центърът за Югоизточна и Източна Европа за контрол на малки оръжия и леки въоръжения (SEESAC), създаден през 2002 г. в Белград и опериращ съгласно съвместния мандат на Програмата на ООН за развитие (ПРООН) и Съвета за регионално сътрудничество (наследник на Пакта за стабилност за Югоизточна Европа), подпомага националните и регионалните заинтересовани страни да контролират и намалят разпространението и злоупотребата с МОЛВ и боеприпаси, като по този начин допринася за повишената стабилност, сигурност и развитие на Югоизточна и Източна Европа. SEESAC поставя особено ударение на развитието на регионални проекти за решаване на въпроса с трансграничния поток на оръжия.

               (5)

               По-рано Съюзът подкрепи SEESAC чрез Решение 2002/842/ОВППС, удължено и изменено с Решения на Съвета 2003/807/ОВППС (1) и 2004/791/ОВППС (2) от 22 ноември 2004 г. За последен път засега Съюзът подкрепи дейностите на SEESAC по контрол на оръжията чрез Решение 2010/179/ОВППС на Съвета (3).

               6.

               Съюзът желае да финансира още един проект на SEESAC за намаляване на заплахата от незаконното разпространение и трафика на малки оръжия и леки въоръжения (МОЛВ) и боеприпаси за тях в Югоизточна Европа, като продължи да допринася за намаляването на риска от незаконната търговия с тях, за да се постигнат описаните по-горе цели,

         ПРИЕ НАСТОЯЩОТО РЕШЕНИЕ:
   Член 1
   1.   С оглед изпълнението на стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях и утвърждаването на мира и сигурността Съюзът подкрепя дейности по проекта за намаляване на заплахата от незаконно разпространение и трафик на МОЛВ и боеприпаси за тях в Югоизточна Европа, които имат следните конкретни цели:

               —

               повишаване на сигурността на запасите от МОЛВ и боеприпасите за тях в Югоизточна Европа,

               —

               намаляване на наличните запаси от МОЛВ и боеприпасите за тях чрез дейности по тяхното унищожаване в Югоизточна Европа,

               —

               подобряване на маркирането и проследяването чрез оказване на подкрепа за създаването или укрепването на съществуващите системи за електронно регистриране на оръжията и поддържане на регистри в Югоизточна Европа,

               —

               засилване на контрола на МОЛВ и боеприпасите за тях чрез насърчаване и улесняване на споделянето на знания, обмена на информация и повишаването на осведомеността посредством по-тясно регионално сътрудничество в Югоизточна Европа,

               —

               подкрепа за събирането на незаконни МОЛВ, взривни устройства, артилерийски оръдия и свързани с тях боеприпаси, притежавани от населението в държавите от Югоизточна Европа.

         Съюзът финансира проекта, подробна информация за който се съдържа в приложението.
   Член 2
   1.   Върховният представител на Съюза по въпросите на външните работи и политиката на сигурност („ВП“) отговаря за изпълнението на настоящото решение.
   2.   Техническото изпълнение на проекта, посочен в член 1, се извършва от SEESAC.
   3.   SEESAC изпълнява задачите си под ръководството на ВП. За тази цел ВП сключва необходимите договорености с ПРООН от името на SEESAC.
   Член 3
   1.   Референтната сума за изпълнението на финансирания от Съюза проект, посочен в член 1, е 5 127 650 EUR. Прогнозният общ бюджет на цялостната програма възлиза на 14 335 403 EUR. Програмата се съфинансира от Съюза, Министерството на външните работи на Кралство Норвегия и бенефициера.
   2.   Разходите, които се финансират от референтната сума по параграф 1, се управляват в съответствие с процедурите и правилата, приложими за бюджета на Съюза.
   3.   Комисията упражнява надзор върху правилното управление на разходите, посочени в параграф 1. За тази цел тя сключва необходимото споразумение с ПРООН от името на SEESAC. В споразумението се предвижда, че SEESAC трябва да осигурява видимост на участието на Съюза, съответстваща на неговия размер.
   4.   Комисията полага усилия да сключи споразумението, посочено в параграф 3, възможно най-скоро след влизането в сила на настоящото решение. Тя информира Съвета за евентуални трудности в хода на този процес, както и за датата на сключване на споразумението.
   Член 4
   1.   ВП докладва на Съвета за изпълнението на настоящото решение въз основа на редовни тримесечни доклади, изготвяни от SEESAC. Тези доклади представляват основа за оценката, осъществявана от Съвета.
   2.   Комисията докладва за финансовите аспекти на изпълнението на проекта, посочен в член 1.
   Член 5
   1.   Настоящото решение влиза в сила в деня на приемането му.
   2.   Срокът на действие на настоящото решение изтича 36 месеца след датата на сключване на споразумението, посочено в член 3, параграф 3. Действието на решението обаче изтича шест месеца след датата на влизането му в сила, ако не бъде сключено споразумение в рамките на този срок.

      Съставено в Брюксел на 9 декември 2013 година.

            За Съвета

            Председател

         A. PABEDINSKIENĖ

      (1)  Решение 2003/807/ОВППС от 17 ноември 2003 г. за удължаване и изменение на Решение 2002/842 за изпълнение на Съвместно действие 2002/589/ОВППС относно приноса на Европейския съюз в борбата срещу дестабилизиращото натрупване и разпространение на леко стрелково и малокалибрено оръжие в Югоизточна Европа (ОВ L 302, 20.11.2003 г., стр. 39).

      (2)  Решение 2004/791/ОВППС от 22 ноември 2004 г. за удължаване и изменение на Решение 2002/842 за изпълнение на Съвместно действие 2002/589/ОВППС относно приноса на Европейския съюз в борбата срещу дестабилизиращото натрупване и разпространение на леко стрелково и малокалибрено оръжие в Югоизточна Европа (ОВ L 348, 24.11.2004 г., стр. 46).

      (3)  Решение 2010/179/ОВППС от 11 март 2010 година в подкрепа на дейността на SEESAC на Западните Балкани в рамките на Стратегията на ЕС за борба с незаконното натрупване и трафика на МОЛВ и боеприпаси за тях (ОВ L 80, 26.3.2010 г., стр. 48)

      ПРИЛОЖЕНИЕ

         Принос на Европейския съюз към проекта на SEESAC за намаляване на заплахата от незаконното разпространение и трафика на малки оръжия и леки въоръжения (МОЛВ) и боеприпаси за тях в Югоизточна Европа

      1.   Въведение и цели

      Исторически широкомащабното натрупване на запаси от малки оръжия и леки въоръжения и боеприпаси в Югоизточна Европа (ЮИЕ), недостатъчният брой на сигурни места за съхраняване и продължаващата липса на достатъчен капацитет за пълното им обезопасяване превръща държавите от региона в повод за особена загриженост, както и във важно предизвикателство за стратегията на Европейския съюз за борба с незаконното натрупване и трафика на малки оръжия и леки въоръжения (МОЛВ) и боеприпаси за тях. Следователно продължаването на предишната подкрепа от страна на Съюза за борба със заплахата от разпространение и незаконен трафик на МОЛВ в рамките на и от Югоизточна Европа представлява съществена част от усилията на ЕС за постигане на целите на стратегията на ЕС за МОЛВ.
      Общата цел на проекта е да се насърчава международният мир и сигурност чрез постоянна подкрепа на усилията за намаляване на заплахата от широкоразпространеното натрупване и незаконната търговия с МОЛВ и боеприпасите за тях в Югоизточна Европа. По-специално проектът ще намали наличния излишък от МОЛВ и боеприпаси за тях, ще повиши сигурността на местата за съхранение, ще подобри проследяването на оръжията чрез увеличаване на регистрирането и маркирането, както и ще засили прехвърлянето на информация и познания и ще увеличи осведомеността относно заплахата от МОЛВ. Освен това програмата ще допринесе за стабилността в Югоизточна Европа чрез изпълнението си в рамките на Съвета за регионално сътрудничество (СРС).
      Като надгражда по-специално над успешното прилагане на Решение 2010/179/ОВППС на Съвета и в съответствие със стратегията на ЕС за МОЛВ, този последващ проект се стреми по този начин да укрепи допълнително националните системи за контрол и да продължи насърчаването на многостранен подход, който създава регионални механизми за борба с доставката и дестабилизиращото разпространение на МОЛВ и боеприпаси за тях. Освен това, с цел да се осигури по-всеобхватно регионално измерение, този последващ проект ще включи също Република Молдова и Косово (1) в регионалните процеси за контрол на МОЛВ, за да се гарантира наистина цялостен регионален процес с дългосрочно въздействие и устойчивост.
      2.   Подбор на изпълнителна агенция и координиране с други подходящи инициативи за финансиране

      SEESAC е съвместна инициатива на Програмата на ООН за развитие и Съвета за регионално сътрудничество (СРС — правоприемник на Пакта за стабилност за Югоизточна Европа) и в това си качество представлява основният център на дейностите, свързани с МОЛВ, в Югоизточна Европа. В качеството си на изпълнител на Регионалния за Югоизточна Европа план за изпълнение при борбата с разпространението на малки оръжия и леки въоръжения (МОЛВ), SEESAC работи над 11 години с националните заинтересовани лица в Югоизточна Европа за прилагането на всеобхватен подход към контрола на МОЛВ чрез изпълнението на широк спектър от дейности, включително: повишаване на осведомеността и кампании за събиране на МОЛВ, управление на запасите, намаляване на излишъка, подобрен капацитет за маркиране и проследяване, както и подобрен контрол на износа на оръжие. По този начин SEESAC придоби уникални способности и опит в прилагането на регионални интервенции с много участници на фона на споделената политическа и икономическа история на държавите в региона, като гарантира национална и регионална ангажираност и дългосрочна устойчивост на действията си и като се утвърди като основния регионален орган в областта на контрола на МОЛВ.
      SEESAC разкри двустранни и многостранни пътища за общуване с всички значими участници и организации. SEESAC също играе ролята на секретариат на регионалната ръководна група в Югоизточна Европа за малките оръжия и леките въоръжения (РРГ). Освен това SEESAC е член и бивш председател на инициативата „Ръководен комитет на регионалния подход за намаляване на запасите“ (RASR). SEESAC редовно е канен да участва във всички значими регионални форуми, като годишните заседания на министрите на правосъдието и вътрешните работи от ЕС и Западните Балкани; процеса на НАТО за обмен на структурна информация за МОЛВ; процеса на министрите на отбраната от Югоизточна Европа. Той има широка мрежа от официални и неофициални партньорства с организации като RACVIAC (Регионален център за подпомагане на проверките и изпълнението на мерки за контрол на оръжията) – Център за сътрудничество в областта на сигурността, форума на ОССЕ за сътрудничество в областта на сигурността (FSC). Посредством координиращото действие на ООН за малките оръжия (CASA) и други механизми се провеждат редовни координационни срещи с други агенции на ООН, като СНПООН и UNODA. По този начин SEESAC се разви като регионален център за широк спектър въпроси, свързани с реформата на сектора за сигурност, с по-специфично ударение върху контрола на МОЛВ и управлението на запаси. Със седалище в Белград SEESAC понастоящем функционира в цяла Югоизточна Европа с дейности в Албания, Босна и Херцеговина, Хърватия, Република Молдова, Черна гора, Сърбия и бившата югославска република Македония. Регионалната ангажираност се гарантира от СРС, както и от регионалната ръководна група за МОЛВ, където представители на всички държави от Югоизточна Европа предоставят стратегическите насоки, инициативи и заявки за дейности на SEESAC.
      Решаването на съвместните проблеми чрез регионални инициативи се оказва ползотворно за Югоизточна Европа не само поради споделянето на ключова информация и насърчаването на здравословна регионална конкуренция, които то поражда, но също и поради факта, че то помага за постигането на постоянни и лесно измерими резултати посредством всеобхватно прилагане. Участието от страна на SEESAC във всички значими регионални процеси и инициативи (като процеса на министрите на отбраната от Югоизточна Европа, RASR и RACVIAC) осигурява своевременен и открит обмен на информация, добра осведоменост за положението и прогнозиране, необходими за да се гарантира прилагане, което не е застрашено от припокриване на усилията и което е в съответствие с настоящите потребности на правителствата и регионите, както и с възникващите тенденции.
      Всички дейности на SEESAC са въз основа на събрани основни данни; като предварително условие за действие. SEESAC осигурява поддръжката и политическата подкрепа от страна на заинтересованите национални лица, като е осъществил предишните си проекти, финансирани от ЕС, с много висок процент на реализация на предвидените дейности, постигайки устойчиви проектни резултати чрез развиването и насърчаването на национално припознаване за проектите и дейностите си, чрез насърчаване на регионалното координиране, споделянето на опит и най-добри практики, както и регионална научноизследователска дейност. Експертният му опит по МОЛВ и задълбочените му познания по регионалните въпроси и значимите заинтересовани лица го превръщат в най-подходящия партньор за изпълнението на това конкретно действие.
      Проектът също допълва една успоредна инициатива на SEESAC за контрол на трансфера на оръжие, чиято цел е да се увеличи капацитетът за контрол на търговията с оръжие чрез повече прозрачност и регионално сътрудничество (2). Освен това, с по-специален акцент върху Босна и Херцеговина, проектът допълва други два проекта, а именно:

                  —

                  проекта EXPLODE, финансиран чрез краткосрочния компонент на Инструмента на ЕС за стабилност и осъществяван от бюрото на ПРООН в Сараево в партньорство с мисията на ОССЕ в Босна и Херцеговина, за повишаване на сигурността на населението на Босна и Херцеговина чрез намаляване на запасите от нестабилни боеприпаси и засилване на сигурността на местата за съхранение;

                  —

                  проекта SECUP в Босна и Херцеговина за повишаване на сигурността на местата за съхранение на боеприпаси и оръжие, който се осъществява съвместно от мисията на ОССЕ в Босна и Херцеговина и Министерството на отбраната на Босна и Херцеговина, като EUFOR предоставя експертно техническо консултиране и мониторинг на аспектите на сигурността и безопасността при изпълнението на проекта. SEESAC ще осъществява редовна връзка с EUFOR Althea, мисията на ОССЕ в Босна и Херцеговина и бюрото на ПРООН в Сараево, за да се гарантира постоянна координация и допълване с тези проекти, както и с текущите усилия на международната общност за решаване на проблема с излишните запаси от конвенционални боеприпаси, съхранявани от Министерството на отбраната на Босна и Херцеговина, и с оглед на евентуални бъдещи планове за кампания за събиране на незаконни конвенционални оръжия в Босна и Херцеговина.

            Предвид другите държави, обхванати от проекта, SEESAC ще работи в сътрудничество със следните усилия за международна помощ:

                  —

                  В Черна гора предназначението на проекта MONDEM, управляван от Програмата на ООН за развитие в сътрудничество с ОССЕ, е да се работи за намаляването на рисковете пред мерките за неразпространение чрез изграждане на сигурна и безопасна инфраструктура за съхранение на конвенционални боеприпаси и системи за управление, намаляване на риска за общностите от експлозиви чрез демилитаризиране по екологично съобразен начин, унищожаване на токсични опасни отпадъци (течно ракетно гориво) и подкрепа за реформата в отбраната чрез унищожаването на ограничен брой системи от тежкото въоръжение, подбрани от Министерството на отбраната на Черна гора.

                  —

                  В Косово (1) проектът KOSSAC, чието първоначално предназначение за намаляване на въоръженото насилие в Косово (1) и за повишаване на сигурността на общностите се доразви през годините, така че да прерасне във всеобхватен проект за предотвратяване на въоръженото насилие със силен акцент върху реформата на сектора за сигурност и развитие на капацитета.

                  —

                  В Сърбия предназначението на проекта CASM, финансиран от Програмата на ООН за развитие и Организацията за сигурност и сътрудничество в Европа, е да се повиши сигурността и безопасността на предварително определени места за съхранение на конвенционални боеприпаси и да се унищожат боеприпасите, за които е докладвано, че са в излишък.

            SEESAC поддържа редовни връзки и с ОССЕ, НАТО и програмата „Помощ от народа на Норвегия“, както и с други значими участници, с цел да се осигури допълване на действията, своевременно осъществяване на интервенцията и ефективност на разходите при използването на ресурсите.
      3.   Описание на проекта

      Резултатът от реализирането на проекта ще бъде повишена сигурност и стабилност в Югоизточна Европа и отвъд региона чрез борба с разпространението и незаконния трафик на МОЛВ и боеприпаси за тях. Проектът ще има пряк принос за изпълнението на стратегията на ЕС за сигурност, стратегията на ЕС за МОЛВ, Програмата на ООН за действие, Международния инструмент за проследяване, както и Протокола на ООН за огнестрелните оръжия, като по-специално ще се задълбочи регионалното сътрудничество в борбата със заплахата от разпространението на МОЛВ и боеприпасите за тях. По-специално резултатите от проекта ще бъдат:

                  —

                  Подобрена сигурност и управление на запасите от МОЛВ чрез подобряване на местата за съхранение;

                  —

                  Намален излишък и конфискувани запаси от МОЛВ и боеприпаси за тях чрез унищожаване;

                  —

                  Подобрен капацитет за маркиране, проследяване и поддържане на регистри на МОЛВ;

                  —

                  Задълбочено регионално сътрудничество и споделяне на информация;

                  —

                  Намален брой на незаконните оръжия, притежавани от населението, чрез реализирането на кампании за повишаване на осведомеността и за събиране на оръжия.

            Географският обхват на проекта е Югоизточна Европа, като преките бенефициери по проекта са Албания, Босна и Херцеговина, Косово (1), Република Молдова, Черна гора, Сърбия и бившата югославска република Македония.
      3.1.   Повишена сигурност на запасите чрез подобрения в инфраструктурата и развитие на капацитета

      Цел
      Тази дейност ще намали заплахата от разпространението и незаконния трафик на МОЛВ и боеприпаси за тях чрез подобряване на разпоредбите за сигурност и управлението на запасите при съхраняването на запасите от конвенционални оръжия и боеприпаси в Босна и Херцеговина, Косово (1), Република Молдова, Черна гора, Сърбия и бившата югославска република Македония.
      Описание
      Успешното прилагане на Решение 2010/179/ОВППС на Съвета чрез двустранен подход за (1) подобряване на сигурността на местата за съхранение в три държави (3) и за (2) изграждане на капацитета на персонала, на който са възложени задачите по управление на запасите (4), значително подобри разпоредбите за сигурността и намали риска от нежелано разпространение на запасите от МОЛВ и боеприпаси за тях. Надграждайки над тези постижения, вторият етап на проекта ще продължи с повишаването на сигурността на местата за съхранение на оръжия и боеприпаси в Югоизточна Европа чрез предоставяне на допълнителна конкретна техническа и инфраструктурна помощ, съответстваща на най-добрите международни практики и стандарти. Чрез дейностите по проекта ще се окаже съдействие на министерствата на отбраната на Босна и Херцеговина, Република Молдова, Черна гора и бившата югославска република Македония, както и на министерствата на вътрешните работи на Република Сърбия, бившата югославска република Македония и Косово (1), посредством закупуването и инсталирането на оборудването, необходимо за обезопасяване на запасите от оръжия и боеприпаси. Освен това, когато се налага, ще се предоставя обучение на персонал, който отговаря за управлението на запаси. Обектите, чиято сигурност ще се повишава, ще бъдат подбрани въз основа на оценка на приоритетите, както и на рисковете за сигурността, които те създават.
      По-специално по проекта са предвидени следните дейности:

                  —

                  Босна и Херцеговина: повишаване на сигурността на обекти за съхранение на боеприпаси и конвенционални оръжия на Министерството на отбраната, включително чрез инсталиране и/или ремонт на оградите и осветлението, на системите за известяване за нарушители, на камерите за видеонаблюдение (CCTV) и комуникационното оборудване, като се допълни работата по безопасността на запасите, осъществена от ПРООН и ОССЕ.

                  —

                  Косово (1): подобряване на способностите за управление на запасите на полицейските участъци чрез обучение и оценка на актуалното състояние. Ремонт на един малък местен обект за съхранение на МОЛВ и боеприпаси.

                  —

                  бивша югославска република Македония: повишаване на сигурността на централния склад на Министерството на вътрешните работи (Orman) чрез закупуване на оборудване за сигурност и реализиране на подобрения в инфраструктурата, включително ремонт на оградата; оборудване за видеонаблюдение и осветление; и нови обезопасени врати на сградите за съхранение. Повишаване на сигурността на централния склад на въоръжените сили на бившата югославска република Македония чрез закупуване и инсталиране на оборудване за видеонаблюдение и повишаване на сигурността на обекта и сградата чрез ремонт на оградите, инсталиране на нови входни врати и ремонт на обезопасените врати на склада.

                  —

                  Република Молдова: повишаване на сигурността на централното депо за оръжия и боеприпаси на Министерството на вътрешните работи, включително инсталиране на огради за сигурност, системи за контрол на достъпа и закупуването на електронен регистър на оръжията.

                  —

                  Черна гора: физически подобрения на обекта за боеприпаси „Brezovik“, включително цялостно подобрение на инфраструктурата за сигурност на обекта. Разработване на централен регистър на съхраняваните оръжия и боеприпаси.

                  —

                  Сърбия: повишаване на сигурността на основния обект за съхранение на МОЛВ на Министерството на вътрешните работи, включително видеонаблюдение и контрол на достъпа.

                  —

                  Регионално обучение по управление на запасите: ще се осъществява и на регионално (годишно), и на национално равнище (при необходимост).

            Резултати от проекта и показатели за изпълнението:
      В резултат на проекта ще се повиши сигурността в Югоизточна Европа чрез намаляване на риска от незаконна търговия посредством:

                  —

                  Повишаване на сигурността на места за съхранение на МОЛВ в Босна и Херцеговина (4), Косово (1) (1), Република Молдова (2), Черна гора (1), Сърбия (1) и бившата югославска република Македония (2) чрез измерими подобрения, насочени към инфраструктурата за сигурност.

                  —

                  Повишаване на капацитета на персонала за безопасно съхранение на запасите чрез обучаването на най-малко 60 души от държавите бенефициери в три семинара и чрез осигуряване на целенасочено обучение на национално равнище.

            3.2.   Намаляване на запасите чрез унищожаване на МОЛВ и боеприпаси

      Цел
      Да се повиши сигурността и да се намали рискът от разпространение чрез съществено намаляване на броя на излишните запаси от конвенционално оръжие и боеприпаси.
      Описание
      Надграждайки над постиженията от първия етап, при който бяха унищожени общо 78 366 бройки оръжие (45 275 в Сърбия и 33 091 в Хърватия), и с цел допълнително намаляване на излишъка от МОЛВ, притежавани от държавните институции и от цивилните лица, като по този начин се намали рискът от пренасочване или незаконна търговия с тези оръжия, по проекта ще бъдат унищожени до 165 000 бройки МОЛВ чрез провеждането на няколко дейности по унищожаването в:

                  —

                  Албания (до 120 000 бройки)

                  —

                  Босна и Херцеговина (до 4 500 бройки)

                  —

                  Косово (1) (до 2 500 бройки)

                  —

                  бившата югославска република Македония (до 1 500 бройки)

                  —

                  Република Молдова (до 2 500 бройки)

                  —

                  Черна гора (до 4 000 бройки)

                  —

                  Сърбия (до 30 000 бройки)

            В Албания постигнатите резултати в унищожаването на излишъка от боеприпаси, притежавани от Министерството на отбраната, трябва да се съчетаят с унищожаването на МОЛВ, особено като се има предвид размерът на излишъка от запаси и предизвикателството по обезопасяването им. В Сърбия резултатите, постигнати съгласно Решение 2010/179/ОВППС на Съвета, трябва да бъдат подсилени с допълнително унищожаване на излишното и конфискуваното оръжие, като в същото време е важно да се поеме инициативата за подобни действия в други държави, за да се намали значително рискът от разпространение и незаконен трафик с оръжията в излишък. Освен това по проекта ще се проведе унищожаване на излишъка и на конфискуваните експлозиви и боеприпаси за МОЛВ, притежавани от министерствата на вътрешните работи и министерствата на отбраната.
      Резултати от проекта/показатели за изпълнение:
      В резултат на проекта ще се постигне съществено намаляване на уязвимите звена за разпространение на МОЛВ чрез съкращаване на бройката на излишните и на конфискуваните малки оръжия и леки въоръжения, експлозиви и боеприпаси, съхранявани в Албания, Босна и Херцеговина, Косово (1), Република Молдова, Черна гора, Сърбия и бившата югославска република Македония:

                  —

                  унищожаване на до 165 000 бройки конвенционално оръжие;

                  —

                  демилитаризиране и унищожаване на до 12 442 боеприпаси и експлозиви, изложени на риск от разпространение.

            3.3.   Подобрено маркиране, проследяване и регистрация на МОЛВ

      Цел
      Подобряване на капацитета за маркиране и проследяване чрез оказване на подкрепа за създаването или укрепването на съществуващите системи за електронно регистриране на оръжията и поддържане на регистри в Югоизточна Европа.
      Описание
      С тази част на проекта се оказва съдействие за укрепване на ефективната правова държава, ограничаването, регистрирането и измерването на количествата и търсенето на МОЛВ. Проектът е разработен в съответствие с Програмата за действие на ООН, Международния инструмент за проследяване, Протокола на ООН за огнестрелните оръжия и Директива 91/477/ЕИО на Съвета, както и Обща позиция 2008/944/ОВППС, и следователно ще подобри прилагането им чрез подобряване на капацитета на държавите от Югоизточна Европа за маркиране, проследяване и поддържане на регистри на оръжия, като по-специално се съсредоточава върху способностите на националните органи за поддържане на регистри на законните оръжия, притежавани от цивилни лица, чрез подкрепа за подобряването и цифровизацията на такива системи. Същевременно ще бъде подобрен капацитетът за маркиране, проследяване и балистичен анализ на оръжия.
      В проекта ще се обърне внимание на гарантирането на съгласуваност и допълване на дейностите на ООН и ЕС по национални, регионални и тематични програми, като всички дейности по настоящата цел ще се стремят към постигане на високо равнище на полезно взаимодействие и допълване с инициативите на Интерпол (iARMS) и Европол в тази област.
      Този проект ще подпомогне подобряването на способностите в Югоизточна Европа за маркиране, проследяване и поддържане на регистри на МОЛВ посредством съчетаване на обучения и помощ на техническо равнище, подкрепено от нормативен и институционален анализ:

                  —

                  Албания: ще се окаже съдействие на албанската държавна полиция при разработването и реализацията на централен електронен регистър на оръжията чрез проектиране на системата, закупуване и инсталиране на необходимия хардуер, както и предоставяне на обучение за персонала.

                  —

                  Босна и Херцеговина: ще се окаже съдействие на Държавната агенция за разследване и защита (SIPA) за продължаване на усилията ѝ и резултатите в прилагането на мерки за неразпространението на МОЛВ чрез подобряване на техническите способности за разследване и упражняване на контрол над МОЛВ.

                  —

                  бивша югославска република Македония: ще се работи съвместно с националните органи, за да се подобри допълнително съществуващата система за регистрация на оръжия чрез осъвременяване на софтуера, така че да се включат и оръжията, притежавани от силите за сигурност, и чрез допълнително обучение на персонала за поддържане на регистъра на огнестрелни оръжия в съответствие със законодателството.

                  —

                  Косово (1): ще се работи съвместно с полицейските служби на Косово (1) за разработването на стандартни оперативни процедури и предоставянето на обучение по прилагането им. В същото време с проекта ще се цели изготвянето на карта на структурата на незаконната търговия с МОЛВ, като се работи съвместно със съответните органи, за да се определят ключовите рискови области.

                  —

                  Сърбия: ще се подпомага подобряването на техническите способности на лабораторията по балистика към Министерството на вътрешните работи за маркиране и проследяване на оръжия и боеприпаси чрез закупуването на специализирано оборудване и предоставяне на обучение.

            На регионално равнище:

                  —

                  Проектът ще подпомогне създаването на регионална мрежа на експертите по огнестрелни оръжия в Югоизточна Европа и организирането на до шест регионални семинара, с цел увеличаване на споделянето на познания;

                  —

                  Мрежата ще се подпомага от онлайн платформа, за да се улесни обменът на познания и информация;

                  —

                  SEESAC ще работи в тясно сътрудничество с Организацията за изследване на оръжия в райони на конфликт (CAR) за улесняване обмена на информация за незаконните оръжия между SEESAC, регионалната мрежа на експертите по огнестрелни оръжия и проекта на CAR iTrace.

                  —

                  Ще се проведе проучване за осъществимост, в което ще се набележат правните и техническите възможности за по-тясно и по-институционализирано споделяне на данни за проследяване и балистични данни.

            Резултати от проекта/показатели за изпълнение:

                  —

                  Въвеждане на централизиран електронен регистър на оръжия в Албания;

                  —

                  Подобрени технически способности на Държавната агенция за разследване и защита в Босна и Херцеговина за проследяване и разследване на МОЛВ и боеприпаси;

                  —

                  Осъвременен електронен регистър на оръжия в бившата югославска република Македония, така че да включва и оръжията, притежавани от силите за сигурност; обучение на най-малко 25 души в новите разпоредби;

                  —

                  Разработване на стандартни оперативни процедури за маркиране, проследяване и поддържане на регистри на МОЛВ за полицията на Косово (1); завършване на проучването за изготвяне на карта на структурата на незаконната търговия;

                  —

                  Подобряване на техническите способности на лабораторията по балистика към Министерството на вътрешните работи на Сърбия за проследяване на оръжия и боеприпаси;

                  —

                  Създаване на функционираща регионална мрежа на експертите по огнестрелни оръжия; провеждане на шест семинара;

                  —

                  Създаване на онлайн платформа, за да се улесни обменът на познания и информация на регионалната мрежа на експертите по огнестрелни оръжия;

                  —

                  Засилен обмен на информация между SEESAC, регионалната мрежа на експертите по огнестрелни оръжия и проекта iTrace.

                  —

                  Завършване на проучването за осъществимост относно свързването на системите за регистрация.

            3.4.   Регионално сътрудничество за повишаване на осведомеността, споделяне на информация и прехвърляне на знания

      Цел
      Да се увеличи допълнително капацитетът за борба със заплахата, породена от МОЛВ и боеприпасите за тях в Югоизточна Европа, чрез насърчаване и улесняване на споделянето на знания, обмена на информация и повишаването на осведомеността посредством по-тясно регионално сътрудничество.
      Описание
      Проектът ще укрепи капацитета на националните комисии за МОЛВ и съответните национални институции, ангажирани с контрол на оръжията, чрез предоставяне на техническа помощ и развитие на капацитета, като същевременно ще улесни споделянето на информация. По проекта ще се работи в тясно сътрудничество с институциите за изготвяне на карта на техните потребности и за разработване на необходимите помощни инструменти с цел допълнително укрепване на способностите им за контрол на конвенционалните оръжия и боеприпасите за тях. В същото време проектът ще установи и улесни регионалния процес на обмен на информация, като обедини усилията на представителите на националните комисии за МОЛВ и институциите, ангажирани с контрол на оръжията, с цел засилване на регионалното сътрудничество и споделянето на знания. Регионалният процес на обмен на информация ще се състои от:

                  —

                  Официални регионални срещи на националните комисии за МОЛВ два пъти годишно;

                  —

                  Формализирано събиране на поуките, извлечени от контрола на МОЛВ в Югоизточна Европа;

                  —

                  Изготвяне на сборник с националното законодателство за МОЛВ в Югоизточна Европа; информационни бележки и други интелектуални продукти, необходими за ефективно прилагане на контрола на МОЛВ;

                  —

                  Изготвяне на регионално проучване на въздействието на МОЛВ върху домашното насилие и насилието, основано на пола;

                  —

                  Изготвяне на онлайн платформа за споделяне на знания и на уебпортал, които ще способстват за редовния обмен на знания и опит по проектите, дейностите и интервенциите за контрол на МОЛВ;

                  —

                  Улесняване на двустранния обмен на информация чрез организирането на учебни посещения и обмен на експерти.

            Формализираното събиране на извлечените поуки и създаването на база от знания ще увеличи допълнително капацитета на държавите от Югоизточна Европа за проектиране, концептуализиране и прилагане на дейности за контрол на МОЛВ, като същевременно ще ги превърне в износители на знания за други региони. Значителният опит, натрупан по този начин в Югоизточна Европа, ще бъде полезен и за други части на света.
      Резултати от проекта/показатели за изпълнение:
      Задълбочено регионално сътрудничество в борбата със заплахата, породена от широкоразпространеното натрупване и незаконен трафик на МОЛВ и боеприпаси за тях посредством:

                  —

                  Организиране на до шест официални срещи на комисиите за МОЛВ;

                  —

                  Улеснен двустранен обмен на знания и информация;

                  —

                  Разработване на национални стратегии за МОЛВ, където е приложимо;

                  —

                  Предоставяне на обучения на национално равнище и изграждане на капацитет въз основа на оценка на потребностите;

                  —

                  Повишена осведоменост относно въздействието на МОЛВ върху домашното насилие и насилието, основано на пола, чрез разработването и популяризирането на регионално проучване.

            Повишен капацитет на националните комисии за МОЛВ и други институции, ангажирани с контрол на оръжията, посредством:

                  —

                  Установяване на платформа за споделяне на знания;

                  —

                  Публикуван сборник със законодателство за контрол на оръжията и формализирано събиране на поуките, извлечени от контрола на МОЛВ в Югоизточна Европа;

                  —

                  Предоставяне на техническа помощ.

            3.5.   Кампании за събиране и повишаване на осведомеността

      Цел
      Да се повиши сигурността и да се намали заплахата от незаконен трафик на МОЛВ и боеприпаси за тях посредством:

                  —

                  Подкрепа за събирането на незаконни и нежелани оръжия, взривни устройства, артилерийски оръдия и свързани с тях боеприпаси, притежавани от населението в държавите от Югоизточна Европа;

                  —

                  Съдействие при узаконяването на оръжия, притежавани от цивилни лица, чрез тяхното регистриране;

                  —

                  Повишаване на осведомеността за опасностите, породени от незаконното оръжие.

            Описание
      През първия етап на проекта (Решение 2010/179/ОВППС на Съвета ) в Хърватия беше проведена кампания, с продължителност от една година и половина, за събиране и за повишаване на осведомеността, в резултат на която бяха събрани 1 753 оръжия, 16 368 незаконни осколъчни снаряди, 818 153 боеприпаса и 620 kg експлозиви, която доведе до повишена осведоменост на обществеността. В Сърбия иновативна кампания за повишаване на осведомеността чрез използването на онлайн платформа помогна на SEESAC да събере безценна информация относно преобладаващото отношение и наличието на МОЛВ. Обогатен от извлечените поуки при тези кампании, вторият етап на проекта ще се съсредоточи върху три взаимно подсилващи се направления:

                  —

                  Проектиране и осъществяване на кампании за събиране, които ще се основават на целенасочени действия за повишаване на осведомеността, с цел да се разпространят по подходящ начин подробни сведения относно законодателството и доброволното предаване на незаконни огнестрелни оръжия;

                  —

                  Разработване и осъществяване на дейности за повишаване на осведомеността относно опасностите, породени от притежаването на незаконни огнестрелни оръжия, боеприпаси и експлозиви;

                  —

                  Използване на иновативни инструменти като краудсорсинг за изготвяне на карта на незаконно притежаваните огнестрелни оръжия и за повишаване на осведомеността на населението относно заплахата, породена от незаконните оръжия.

            Резултати от проекта/показатели за изпълнение:
      Проектът ще повиши сигурността в Югоизточна Европа чрез намаляване на незаконното притежаване на оръжия от населението:

                  —

                  Намаляване на броя на оръжията, артилерийските оръдия, боеприпасите и взривните устройства, притежавани от цивилни лица;

                  —

                  Повишена осведоменост чрез проектирането и осъществяването на кампании в най-малко шест държави.

            4.   Бенефициери

      Преките бенефициери по проекта ще бъдат националните институции, отговарящи за контрола на МОЛВ в Югоизточна Европа. С оглед на управлението на запасите за министерствата на отбраната на Босна и Херцеговина, Република Молдова, Черна гора, бившата югославска република Македония, както и за министерствата на вътрешните работи на Косово (1), Република Молдова, Сърбия и бившата югославска република Македония, ще бъде от полза развитието на капацитета и подобрената инфраструктура на обектите за съхранение. Преките бенефициери на усилията за намаляване на запасите ще бъдат министерствата на вътрешните работи на Босна и Херцеговина, Косово (1), Република Молдова, Черна гора, Сърбия и бившата югославска република Македония, както и министерствата на отбраната в Албания, Босна и Херцеговина, бившата югославска република Македония и Република Молдова. Преките бенефициери на подобрените способности за маркиране, проследяване и поддържане на регистри за МОЛВ ще бъдат министерствата на вътрешните работи на Албания, бившата югославска република Македония, Косово (1) и Сърбия, както и Държавната агенция за разследване и защита в Босна и Херцеговина, докато другите министерства на вътрешните работи ще имат полза от регионалната мрежа на експертите по огнестрелни оръжия. И накрая, за националните комисии за МОЛВ и другите институции, които отговарят за контрола на малките оръжия и леки въоръжения в Югоизточна Европа, ще бъде от полза обучението и споделянето на информация, както и регионалното сътрудничество.
      Предложените дейности са изцяло в съответствие с националните приоритети за контрол на МОЛВ, като се ползват с подкрепата на националните органи за контрол на МОЛВ, които показват своята ангажираност с постигането на резултатите по проекта.
      Като цяло населението на държавите в Югоизточна Европа и ЕС, които са изложени на риск от широко разпространение на МОЛВ, ще имат непряка полза от този проект, тъй като рискът ще намалее.
      5.   Видимост на ЕС

      SEESAC взема всички необходими мерки за огласяването на факта, че действието е финансирано от Европейския съюз. Тези мерки се осъществяват в съответствие с Наръчника за комуникацията и визуалната идентификация при външните дейности на Европейския съюз, изготвен и публикуван от Европейската комисия. По този начин SEESAC ще осигури видимост на приноса на ЕС с използване на подходяща запазена марка и методи за популяризиране, изтъкване на ролята на Съюза, осигуряване на прозрачност на неговите дейности и повишаване на осведомеността за основанията на решението, както и за подкрепата на решението от страна на Съюза и за резултатите от тази подкрепа. Знамето на Съюза ще фигурира на видно място в изготвените материали в рамките на проекта в съответствие с насоките на Съюза за точното използване и възпроизвеждане на знамето.
      Предвид факта, че планираните дейности значително се различават като обхват и естество, ще се използва набор от инструменти за популяризиране, включително: традиционни медии, уебсайт, социални медии, информационни и рекламни материали, включително информационни графики, брошури, новинарски бюлетини, съобщения за печата и други по целесъобразност. Публикациите, обществените прояви, кампаниите, оборудването и строителните дейности по проекта ще бъдат обозначени със съответното лого. За да се увеличи допълнително въздействието, като се повиши осведомеността на различните национални правителства и на обществеността, международната общност, местните и международните медии, с всяка от целевите групи по проекта ще се общува на съответния език.
      6.   Продължителност

      Въз основа на опита от прилагането на Решение 2010/179/ОВППС на Съвета и предвид регионалния обхват на проекта, броя на бенефициерите, както и броя и сложността на планираните дейности, времевата рамка за изпълнение е 36 месеца.
      7.   Общи положения

      Техническото изпълнение на това действие е поверено на SEESAC — регионалната инициатива, която функционира с мандата на Програмата на ООН за развитие и Регионалния съвет за сътрудничество, наследник на Пакта за стабилност за Югоизточна Европа. SEESAC е изпълнителното звено на Регионалния план за изпълнение при борбата с разпространението на малки оръжия и леки въоръжения (МОЛВ) и в това си качество представлява основният център на дейностите, свързани с МОЛВ, в Югоизточна Европа.
      SEESAC носи цялостната отговорност за изпълнението на дейностите по проекта и за отчетност на изпълнението на проекта. Предвидено е проектът да продължи 3 години (36 месеца), като общият прогнозен бюджет възлиза на 14 335 403 EUR, с осигурено съфинансиране от Норвегия.
      8.   Партньори

      SEESAC ще изпълнява пряко действието в тясно сътрудничество с министерствата на отбраната на Албания, Босна и Херцеговина, Република Молдова, Черна гора, бившата югославска република Македония; с министерствата на вътрешните работи на Албания, Босна и Херцеговина, Косово (1), Република Молдова, Черна гора, Сърбия, бившата югославска република Македония и Държавната агенция за разследване и защита в Босна и Херцеговина; както и с националните комисии за МОЛВ в Албания, Босна и Херцеговина, Косово (1), Република Молдова, Черна гора, Сърбия и бившата югославска република Македония.
      Това действие е част от по-широкообхватна програма за контрол на оръжията в Западните Балкани и се допълва от проект за контрол на износа на оръжия, финансиран от Министерството на външните работи на Кралство Норвегия и Програмата за изграждане на капацитет за управление на запасите от боеприпаси в Република Сърбия (CASM). Общият прогнозен бюджет на програмата възлиза на 14 335 403 EUR, като приносът на Съюза възлиза на 5 127 650 EUR, което обхваща до Х % от общия прогнозен бюджет. Приносът на Норвегия възлиза общо на 411 689 EUR (3 140 000 NOK съгласно оперативния обменен курс на ООН за юни 2013 г.), което обхваща 2,87 % от общия бюджет на програмата. Приносът на бенефициера възлиза на 61,36 % от общия бюджет на програмата.
      9.   Отчитане

      Отчитането, в описателната и във финансовата част, обхваща цялото действие, описано в съответното специално споразумение за принос и приложения към него бюджет, независимо дали действието е изцяло финансирано или съфинансирано от Комисията.
      На всяко тримесечие се подават описателни отчети за напредъка, за да се записва и наблюдава напредъкът по постигането на ключови резултати.
      10.   Прогнозен бюджет

      Общата прогнозна стойност на финансирания от ЕС проект възлиза на 5 127 650 EUR.

         (1)  Това название не засяга позициите по отношение на статута и е съобразено с Резолюция 1244 (1999) на Съвета за сигурност на ООН и становището на Международния съд относно обявяването на независимост от страна на Косово.

         (2)  Компонентът за контрол на трансфера на оръжие се финансира от Министерството на външните работи на Кралство Норвегия и се изпълнява от SEESAC.

         (3)  В Хърватия централният оръжеен склад „MURAT“ на Министерството на вътрешните работи беше подобрен чрез инсталирането на система за видеонаблюдение; в Босна и Херцеговина бяха инсталирани 41 обезопасени врати, като беше повишена сигурността на четири места за съхранение на МОЛВ и боеприпаси на Министерството на отбраната; сигурността в депото за боеприпаси „TARAS“ на Министерството на отбраната на Черна гора беше повишена до международните стандарти за равнище на сигурността.

         (4)  Беше разработен курс по управление на запасите, като общо 58 служители на оперативно равнище от министерствата на отбраната, въоръжените сили и министерствата на вътрешните работи на Босна и Херцеговина, Хърватия, бившата югославска република Македония, Черна гора и Сърбия бяха обучени в управление на запасите.


Решение на Европейския парламент от 24 април 2007 г. относно искане за снемане на имунитета на Vural Öger (2006/2198(IMM))


title: Решение на Съвета от 11 юни 2012 година за приемане на позицията на Съвета по проекта за коригиращ бюджет № 3 на Европейския съюз за финансовата 2012 година

text:
               13.6.2012

               BG

               Официален вестник на Европейския съюз

               C 167/15

         РЕШЕНИЕ НА СЪВЕТА
   от 11 юни 2012 година
   за приемане на позицията на Съвета по проекта за коригиращ бюджет № 3 на Европейския съюз за финансовата 2012 година
   2012/C 167/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), последно изменен с Регламент (ЕС, Евратом) № 1081/2010 на Европейския парламент и на Съвета от 24 ноември 2010 г. (2), и по-специално член 37 от него,
   като има предвид, че:

               —

               общият бюджет на Съюза за финансовата 2012 г. беше окончателно приет на 1 декември 2011 г. (3),

               —

               на 16 април 2012 г. Комисията представи предложение, съдържащо проект за коригиращ бюджет № 3 към общия бюджет за финансовата 2012 г.,

         РЕШИ:
   Член единствен
   Позицията на Съвета по проекта за коригиращ бюджет № 3 на Европейския съюз за финансовата 2012 г. беше приета на 11 юни 2012 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Люксембург на 11 юни 2012 година.

            За Съвета

            Председател

         I. AUKEN

      (1)  ОВ L 248, 16.9.2002 г., стр. 1, с поправки в ОВ L 25, 30.1.2003 г., стр. 43 и в ОВ L 99, 14.4.2007 г., стр. 18.

      (2)  ОВ L 311, 26.11.2010 г., стр. 9.

      (3)  ОВ L 56, 29.2.2012 г., с поправка в ОВ L 79, 19.3.2012 г.


title: 2012/436/ОВППС: Решение EUCAP SAHEL/Niger/1/2012 на Комитета по политика и сигурност от 17 юли 2012 година за назначаване на ръководителя на мисията на Европейския съюз по линия на ОПСО в Нигер (EUCAP SAHEL Niger)

text:
               27.7.2012

               BG

               Официален вестник на Европейския съюз

               L 200/17

         РЕШЕНИЕ EUCAP SAHEL/NIGER/1/2012 НА КОМИТЕТА ПО ПОЛИТИКА И СИГУРНОСТ
   от 17 юли 2012 година
   за назначаване на ръководителя на мисията на Европейския съюз по линия на ОПСО в Нигер (EUCAP SAHEL Niger)
   (2012/436/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2012/392/ОВППС на Съвета от 16 юли 2012 г. относно мисията на Европейския съюз по линия на ОПСО в Нигер (1) (EUCAP SAHEL Niger) и по-специално член 9, параграф 1 от него,
   като има предвид, че:

               (1)

               Съгласно член 9, параграф 1 от Решение 2012/392/ОВППС, Съветът оправомощи Комитета по политика и сигурност, в съответствие с член 38 от Договора, да взема необходимите решения с цел политически контрол и стратегическо ръководство на мисията EUCAP SAHEL Niger, включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предложи полковник Francisco ESPINOSA NAVAS да бъде назначен за ръководител на мисията EUCAP SAHEL Niger,

         ПРИЕ НАСТОЯЩОТО РЕШЕНИЕ:
   Член 1
   Полковник Francisco ESPINOSA NAVAS се назначава за ръководител на мисията на Европейския съюз по линия на ОПСО в Нигер (EUCAP SAHEL Niger) за срок от 12 месеца.
   Член 2
   Настоящото решение влиза в сила в деня на приемането му.

      Съставено в Брюксел на 17 юли 2012 година.

            За Комитета по политика и сигурност

            Председател

         O. SKOOG

      (1)  ОВ L 187, 17.7.2012 г., стр. 48.